
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 111 
                                                                din 27 mai 2021
privind completarea contractului de administrare nr. 10.279/07.04.2021, aprobat prin Hotărârea  

  Consiliului Local Sighișoara nr. 59/25.03.2021, cu Anexa nr. 3
Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 12.109/X/26.04.2021 și la Consiliul Local Sighișoara cu nr. 14.349/19.05.2021, de referatul de aprobare, înregistrat cu nr. 12.110/X/26.04.2021, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere Hotărârea Consiliului Local Sighişoara nr. 208/28.12.2017, prin care a fost aprobată înfiinţarea Clubului Sportiv Municipal Sighişoara, instituţie publică în subordinea Consiliului Local al Municipiului Sighişoara;

Având în vedere Hotărârea Consiliului Local Sighișoara nr. 91/26.04.2018 pentru modificarea Hotărârii Consiliului Local Sighișoara nr. 208/28.12.2017 privind înfiinţarea Clubului Sportiv Municipal Sighişoara, instituţie publică în subordinea Consiliului Local al Municipiului Sighişoara;

Având în vedere și Hotărârea Consiliului Local Sighișoara nr. 223/30.10.2018 privind modificarea și completarea art. 13 din Regulamentul de organizare și funcționare a Clubului Sportiv Municipal Sighișoara, instituție publică în subordinea Consiliului Local al Municipiului Sighișoara;

Ţinând cont de prevederile Legii educaţiei fizice şi sportului nr. 69/2000, cu modificările şi completările ulterioare;

Văzând şi Hotărârea Consiliului Local Sighişoara nr. 59/25.03.2021 privind transmiterea Sălii de Sport ,,Radu Voina” și a Bazei Sportive din Cartierul Târnava II, cu bunurile și dotările aferente acestora, în administrarea Clubului Sportiv Municipal Sighișoara;

Ţinând cont de prevederile contractului de administrare nr. 10.279/07.04.2021, aprobat prin Hotărârea Consiliului Local Sighişoara nr. 59/25.03.2021;

Având în vedere prevederile Legii nr. 287/2009 privind Codul Civil, republicat, cu modificările şi completările ulterioare;

Văzând și prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;
Având în vedere Raportul de specialitate al Serviciului Monitorizare Servicii de Utilități Publice, Guvernanță Corporativă și Transport Public Local, înregistrat cu nr. 12.111/X/26.04.2021, prin care se propune completarea contractului de administrare nr. 10.279/07.04.2021, aprobat prin Hotărârea Consiliului Local Sighișoara nr. 59/25.03.2021, cu Anexa nr. 3;
Având în vedere avizele favorabile ale tuturor comisiilor pe domenii de specialitate;
În temeiul prevederilor art. 108, 129 alin. (2) lit. „c”, alin. (6) lit. „b” și alin. (14), art. 139 alin. (1) și alin. (3) lit. „g”, art. 196 alin. (1) lit. „a” și a art. 362 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

H O T Ă R Ă Ş T E:
Art. 1. Se aprobă transmiterea în administrarea Clubului Sportiv Municipal Sighișoara a bunului mobil ”Tractoraș tuns gazon 92cm 6V MTD 92T 420CC”.
Art. 2. Date fiind prevederile articolului precedent, contractul de administrare nr. 10.279/07.04.2021, încheiat între Municipiul Sighișoara, în calitate de proprietar și Clubul Sportiv Municipal Sighișoara, în calitate de administrator, astfel cum a fost aprobat prin Hotărârea Consiliului Local Sighişoara nr. 59/25.03.2021, se completează cu o nouă anexă, Anexa nr. 3, potrivit anexei la prezenta hotărâre.

Art. 3. Bunul mobil care face obiectul prezentei hotărâri se va preda în baza unui proces - verbal de predare - primire, în termen de 10 zile de la data adoptării hotărârii. 

Art. 4. Cu data adoptării prezentei, Hotărârea Consiliului Local Sighişoara nr. 149/27.08.2020 privind completarea anexei nr. 4 la contractul de delegare a gestiunii prin atribuire directă a unor activități și servicii comunitare de utilități publice ale Municipiului Sighișoara către S.C. Ecoserv Sig S.R.L., nr. 16.200/02.08.2012, aprobat prin Hotărârea Consiliului Local Sighișoara nr. 11/12.07.2012, așa cum a fost modificat și completat ulterior, își încetează valabilitatea.

Art. 5. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Serviciul Monitorizare Servicii de Utilități Publice, Guvernanță Corporativă și Transport Public Local, Biroul Buget, Contabilitate, Salarizare – Direcția Economică din cadrul Municipiului Sighișoara şi Clubul Sportiv Municipal Sighișoara.

Art. 6. Prin grija Secretarului General al Municipiului Sighişoara – Anca Bizo, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.                                         

PREŞEDINTE DE ŞEDINŢĂ,

  

        Buzogany Erzsebet         
                                               Contrasemnează pentru legalitate
                                      SECRETARUL GENERAL al municipiului,

                                                    Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  2 ex. Serviciul Monitorizare Servicii de Utilități Publice, Guvernanță Corporativă și Transport Public Local;
  1 ex. Biroul Buget, Contabilitate, Salarizare – Direcția Economică;
  1 ex. Clubul Sportiv Municipal Sighișoara.

10 ex.  

B.A. 
